સાંખ્ય શાસ્ત્રના પ્રથમોપદેષ્ટા ભગવાન શ્રીકપિલજીનો જન્મ કર્દમ ઋષિના આશ્રમમાં માતાદેવ હૂતિની કૂખે થયો હતો. સ્વયંભુવ મન્વન્તરમાં બ્રહ્માજીના માનસપુત્ર પ્રજાપતિ કર્દમજી પિતાની આજ્ઞાનુસાર વંશવૃદ્ધિ માટે વિકટ તપશ્ચર્યા કરીને યોગ્ય કન્યા પ્રાપ્ત કરવાનું વરદાન મેળવે છે. કર્દમજીના વિવાહ મનુની પુત્રી શ્રી શતરૂપા સાથે થાય છે. દેવહૂતિ પ્રતિવ્રતા ધર્મપરાયણ હતા તેથી તેણે પતિદેવની તપશ્ચર્યામાં સહાયરૂપ થવાનું મુનાસીબ માન્યું. હજારો વર્ષ તપશ્ચર્યા કરીને પછી કર્દમજીએ એક દિવસ પત્નિ દેવહૂતિને વરદાન માંગવા કહ્યું : તેણે તેમની પ્રસન્નતાને જ વર માની સંતોષ વ્યક્ત કર્યો.